**Lietuvių kalbos leidiniai**

**Norminis žodis** – žodis, sudaromas ir vartojamas remiantis taisyklingumo kriterijumi.

**Žodynas** –knyga, kurioje tam tikra tvarka pateikti žodžiai (kartais jų junginiai) su paaiškinimais, iliustracijomis ar vertimu į vieną ar daugiau kalbų.

**„Dabartinės lietuvių kalbos žodynas“** – svarbiausias lietuvių kalbos žodžių norminamasis ir teikiamasis leidinys, kuriame aprėpiamos visos tautos, apskritai Lietuvos žmonių ir valstybės gyvenimo sritys.

**„Lietuvių kalbos žodynas“** – akademinis lietuvių leksikografijos leidinys, kuriame pateikiama senoji ir dabartinė lietuvių kalbos leksika.

**Enciklopedija** – informacinis leidinys, kuriame pateikiama įvairių ar kai kurių mokslo bei visuomenės gyvenimo sričių svarbiausių žinių visuma.

**„Visuotinė lietuvių enciklopedija“** – mokslinis informacinis leidinys, kuriame žinių santrauka išdėstoma pagal abėcėlę. Iš viso išleista 25 tomai ir „Papildymų“ tomas.

**1 užduotis**

Pasakykite, ar kada nors esate ieškoje žodžių, jų reikšmių ar kitos informacijos? Kur ir kaip tą darėte?

**2 užduotis**

Darbas grupėse. Raskite ir pasižymėkite šių žodžių reikšmę: karalius, kunigaikštis, valdovas, vadas, karvedys. Kur reikėtų ieškoti žodžių reikšmių? Atkreipkite dėmesį, ką be žodžių reikšmių šiame leidinyje galima rasti.

**3 užduotis**

Darbas grupėse. Atsakykite į šiuos klausimus: Kas buvo Liudvikas XV? Kieno sūnus buvo kunigaikštis Gediminas? Kada buvo įkurtas Vilnius? Koks didžiausias gyvūnas žemėje? Su kokiomis valstybėmis ribojasi Lietuva?

**4 užduotis**

Darbas grupėse. Remdamiesi žodynuose esančia informacija paaiškinkite, kuo skiriasi žodžio *lapas* reikšmė, kai kalbame apie medžius ir knygas.

**5 užduotis**

Darbas grupėse. Remdamiesi enciklopedijose esančia informacija nurodykite 3 svarbiausius faktus apie Vilniaus Gedimino pilį, pušį ir Žemę. Svarbiausių faktų išskyrimą pagrįskite.

**6 užduotis**

Susipažinę su „Dabartinės lietuvių kalbos žodynu“, „Lietuvių kalbos žodynu“ ir Visuotine lietuvių enciklopedija nurodykite 3 kiekvienam iš jų būdingus požymius.